Anjing Telom

Anjing Telom atau telomian ialah sejenis anjing yang terdapat di kampung-kampung terpencil berhampiran Sungai Telom di hutan hujan Semenanjung Tanah Melayu. Ia telah diperkenalkan ke Amerika Syarikat. Sesetengah pembiak baka yang berpangkalan di Amerika Syarikat menjual anjing ini sebagai baka tulen, yang telah diketepikan oleh Persatuan Kenel Anjing Malaysia dalam satu pernyataan bahawa ini merupakan anjing paria dan bukan baka.

Perihal
Ini ialah anjing aktif yang penyayang terhadap manusia dan mempunyai perangai mirip terier. Ia mempunyai telinga tegak, ekor melingkar, dengan bulu pendek pada lapis bulu yang sama ada merah atau kuning. Mungkin terdapat sesetengah variasi dari segi warna lapis bulu. Sesetengah anjing berwarna piebald dan kadang-kadang sesetengah anjing lain pula mempunyai topeng hitam.

Ia terkenal kerana kebolehan panjat kerana pemiliknya tinggal di pondok yang ternaik dari dasar hutan dengan akses melalui tangga primitif. Ia membunuh tikus dan ular, yang untuknya ia diberi ganjaran makanan. Ia juga mampu menangkap mangsa sendiri. Ia mempunyai panggilan unik dan betinanya hanya mengalami satu kali estrus pada setiap tahun dan bukan pula dua kali seperti anjing lain.

Sejarah
Ahli antropologi Dr. Orville Elliot mengirimkan sepasang anjing ke Amerika Syarikat pada tahun 1963 untuk dikaji oleh pakar anjing J. P. Scott. Elliot menerima pasangan kedua pada tahun 1973 dan kesemua telomian di Amerika Syarikat diturunkan daripada keempat-empat anjing ini.

Anjing Telom juga dibela oleh Orang Asli bukan hanya sebagai haiwan peliharaan, tetapi juga untuk perburuan.

Catatan

Rujukan

Telom, Anjing
Telom, Anjing